cyanic-selkie/wikianc huggingface dataset:
Ragnar Schreiner
Ragnar Schreiner (2 Februarie 1915 – 16 Januarie 1984) was 'n Noorse akteur. Hy was bekend vir sy rolle in die rolprente The Song of Love (1946), Stavanger - St. Svithuns by (1950), Struggle for Eagle Peak (1960), en Sønner av Norge (1961).
Mafeteng
Mafeteng is 'n dorp in die suidweste van Lesotho en is die kampdorp (hoofstad) van die land se Mafeteng-distrik. Die dorp se naam beteken Plek van Ongetroude Vroue. Dit was ook die toneel van gevegte in die Geweeroorlog van 1880.
Mafeteng is sowat 76 kilometer suid van die land se hoofstad, Maseru geleë en het 'n bevolking van ongeveer 61 000 mense.
Die Suid-Afrikaanse grensdorp naaste aan Mafeteng is Wepener via die Van Rooyenshek doeanepos.
80
Die jaar 80 was 'n skrikkeljaar wat volgens die Gregoriaanse kalender op 'n Maandag begin het. Dit was die 80ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Roland Trimen
Roland Trimen (1840 – 1916) was 'n Britse natuurkundige. Hy is Engeland gebore en arriveer in 1860 in die Kaap. Hy wy 'n jaar aan studie en versameling van skoenlappers. Sy ontdekkings is deur die Britse Museum gepubliseer. Hy het gewerk as die kurator van die Suid-Afrikaanse Museum in Kaapstad en het baie oor insekte geskryf.
82
Die jaar 82 was 'n gewone jaar wat volgens die Gregoriaanse kalender op 'n Donderdag begin het. Dit was die 82ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Morten Christensen (akteur)
Morten Christensen (gebore 21 April 1975) is 'n Deense akteur. Hy is bekend vir sy rolle in die rolprente Echo (2007) en This Life (2012), en in die televisiereeks Carmen og Colombo (2011).
Beker van België
Die Beker van België is die nasionale beker-toernooi vir sokker in België. Daar word sedert 1908 om die Beker van België meegeding.
Die Beker van België is 'n uitkloptoernooi, waarby die spanne net een keer teen mekaar speel (loting bepaal wie tuis speel). Die kampioen plaas homself vir die Europa League en die Belgiese Supercup.
Die huidige kampioen is Antwerp FC (2023).
Wo gehest du hin?, BWV 166
Wo gehest du hin?, BWV 166, is 'n kantate van Johann Sebastian Bach.
Caledon-warmbron
Die warmwaterbron by Caledon in die Wes-Kaap is teenswoordig op die terrein van 'n hotel geleë.
Daar is sewe fonteine waarvan ses warm en vreemd genoeg een koue water lewer. Daagliks verskaf die warmbronne sowat 800 000 liter teen 49°C. Omdat dit ysterhoudend is, is die water bruin van kleur.
Hierdie bronne by Swartberg was reeds aan die inheemse bevolking bekend en het in die 1680’s onder die aandag van die VOC gekom. Dit was dan ook die eerste bron wat die Europese setlaars hier teëkom en deur hulle benut is. In 1708 het die Duitse reisiger Peter Kolbe en in 1710 kommissaris Govert Cnoll die bron besoek. Kort daarna is die vryburger Ferdinand Appel 'n stuk grond hier toegewys, op voorwaarde dat hy 'n huis bou vir mense wat die bad wil gebruik. In daardie tyd het die geneeskunde 'n sterk geloof gehad in die helende werking van warm bronwater, 'n geloof wat tot vroeg in die 20ste eeu voortbestaan het en daarom was die Caledon-bad ver buite die landsgrense bekend. Die VOC se hospitaal aan die Kaap het pasiёnte gereeld verwys na die VOC-herstelposte, die Zwartbergbad en die bronne by Malmesbury en The Baths by Citrusdal, om die warm mineraalryke water te drink en om daarin te bad. In die Bataafse bewindstydperk aan die Kaap het goew. Jan Willem Janssens sy besondere belangstelling in die bron getoon deur dr. J.F. Hӓssner aan te moedig om dit te koop. In 1902 het die maatskappy The Caledon Baths Ltd. onder voorsitterskap van die bekende sakeman William Spilhaus die eienaar geword.
Die dorp Caledon het langs die bron ontwikkel.
Leo Rossi
Leo Rossi (gebore 26 Junie 1946) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Halloween II (1981), The Accused (1988), Relentless (1989), en Analyze This (1999).
Nikolaj Groth Christensen
Nikolaj Groth Christensen (gebore 3 Mei 1994) is 'n Deense akteur. Hy is bekend vir sy rolle in die rolprente Department Q: The Absent One (2014) en Bare tjue (2016), en in die televisiereekse Mille (2009) en Rita (2012).
Sony PsP
Sony PsP (Playstation Portable) is 'n klein draagbare rekenaartjie waarop mens speletjies kan speel, musiek, foto’s en video’s kan stoor en die internet kan gebruik.
Die PSP is beskikbaar in die volgende modelle: PSP 1000, PSP 2000, PSP 3000 en die nuutste model, PSP Go. Die PSP 1000 het op 12 Desember 2004 in Kanada verskyn. Die PSP 2000 het in September 2007 verskyn. Die PSP 3000 het in Oktober 2008 gevolg en die PSP Go in Oktober 2009.
Die PSP is beskikbaar in elf kleure naamlik swart, wit, silwer, yssilwer, pienk, rooi, goud, blou, groen, pers en metaalblou.
PSP 2000
Die PSP 2000 is 33% ligter en 19% dunner as die PSP 1000. Dis ook helderder.
PSP 3000
Die PSP 3000 het 'n ingeboude mikrofoon en die model het in Japan, Asië, Europa, Noord-Amerika en Australasië verskyn in Oktober 2008.
PSP Go
Die PSP Go is die nuutste model. Dit het ook Bluetooth en is 43% ligter as die gewone PSP. Dit het ook 16 gigagrepe geheuespasie.
Verkope
Teen Maart 2007 is 25,39 miljoen eenhede wêreldwyd verkoop. In 2006 is 4 miljoen- en in 2007 3,1 miljoen eenhede verkoop. In Amerika het hulle 10,47 miljoen eenhede in Januarie 2008 verkoop.
Harald Schwenzen
Harald Schwenzen (18 Mei 1895 – 16 April 1954) was 'n Noorse akteur, regisseur, en skrywer. Hy was bekend vir sy rolle in die rolprente Mästerman (1920), Pan (1922), Laila (1929), en Kampen om tungtvannet (1948).
Kimi Räikkönen
Kimi-Matias Räikkönen (gebore 17 Oktober 1979 in Espoo), byname Iceman en Kimster, is 'n afgetrede Finse Formule Een motorrenbestuurder wat vir Alfa Romeo-Ferrari tot in 2021 gejaag het. Hy was die Formule Een-wêreldbestuurderskampioen in 2007, en het ook aan 22 wêreldtydrenne in 2009–2011 deelgeneem, maar met min sukses.
Tydrenloopbaan
Räikkönen het sy tydrendebuut in die Arktiese Laplandtydren gemaak, wat van 23-24 Januarie 2009 plaasgevind het, deur 'n Tommi Mäkinen Racing-voorbereide Abarth Grande Punto S2000 te bestuur. Hy het die 13de plek behaal. Räikkönen het sy WRC-debuut in die Finse tydren gemaak, van 30 Julie tot 2 Augustus 2009, slegs vier dae na sy tweede plek in die Hongaarse Grand Prix. Hy was derde in groep N en 15de algeheel voordat hy in Väärinmaja, die laaste sneldeel van Saterdag, die pad byster geraak het.
Op 4 Desember 2009 is aangekondig dat Räikkönen heeltemal van Formule 1 na die Wêreldtydrenkampioenskap sou skuif vir die 2010-seisoen, as 'n voltydse bestuurder vir die Citroën Juniorspan, en dat hy 'n Red Bull-geborgde Citroën C4 WRC met sy medebestuurder, Kaj Lindström, sou beman.
Op 3 April 2010 het Räikkönen sy eerste WRC-punte behaal toe hy agtste in die Tydren van Jordanië geëindig het. Hy het gevolglik slegs die tweede bestuurder geword na Carlos Reutemann om kampioenskapspunte in beide Formule Een en die Wêreldtydrenkampioenskap aan te teken.In die volgende WRC-tydren, die Tydren van Turkye, het Räikkönen sy beste uitslag verbeter met 'n vyfde plek, 6m 44.3s agter die wenner, Sébastien Loeb. Met dié uitslag het hy 'n hele paar gevestigde en meer ervare bestuurders in die veld geklop.
Hy het sewende gekom in die Tydren van Duitsland, sy tweede teertydren, terwyl hy sy eerste loopbaansneldeel gewen het, die laaste trajek van die tydren. Op 18 September 2010 het Räikkönen sy eerste tydrenoorwinning behaal toe hy aan die Rallye Vosgien 2010 in Frankryk deelgeneem het. Hy het al ses sneldele van die teertydren gewen. Räikkönen kon nie in die Rally Catalunya begin nie, want hy het in die openingsdeel gerol, die rolkas beskadig, en die span het nie genoeg tyd gehad om dit te herstel nie. Daarna het Räikkönen besluit om nie aan die res van die tydren deel te neem nie, selfs al kon hy onder die superreëls. Die rede hiervoor was om nie die motor verder te beskadig nie. Räikkönen het die seisoen van die 2011 Wêreldbyeenkoms in 2011 onder sy eie vaandel, ICE 1 Racing, gejaag. Hy het 'n Citroën DS3 WRC bestuur. Hy het agtste geëindig in die openingsrondte, die Sweedse Tydren. Hy het daarna Meksiko oorgeslaan en aan die Portugese Tydren deelgeneem en sewende geëindig.
Mount Kosciuszko
Mount Kosciuszko is met 'n hoogte van 2 228 meter die hoogste berg op die vasteland van Australië, terwyl die hoogste berg op die Australiese kontinent Poensjak Djaia is. Die berg is in die deelstaat Nieu-Suid-Wallis in die Australiese Alpe van die Groot Skeidingsgebergte geleë.
Hannah Taylor-Gordon
Hannah Taylor-Gordon (gebore 6 Maart 1987) is 'n Engelse aktrise. Sy is bekend vir haar rolle in die rolprente Four Weddings and a Funeral (1994), Mary Shelley's Frankenstein (1994), en Mansfield Park (1999).
Mount Kosciuszko
Mount Kosciuszko is in 1840 deur die Poolse ontdekkingsreisiger Paweł Strzelecki ontdek en vir die eerste keer bestyg. Hy het die berg ná die Poolse en Amerikaanse nasionale held Tadeusz Kościuszko genoem, wie in die Kościuszko-opstand teen die Koninkryk Pruise en die Russiese Ryk asook in die Amerikaanse Onafhanklikheidsoorlog aan die kant van George Washington teen die Britte geveg het.
Naby Mount Kosciuszko is Mount Townsend geleë, met 'n hoogte van 2 209 meter ietwat kleiner. Die name Mount Kosciuszko en Mount Townsend is oorspronklik toegewys aan hierdie berge. By hermeting is uitgevind, dat die as-hoër-beskoude Mount Kosciuszko kleiner is as Mount Townsend. Sodat Mount Kosciuszko die hoër berg kon bly, het die New South Wales Lands Department later die name van die twee berge omgeruil.
Jakaranda (dubbelsinnig)
Jakaranda en variasies in spelling kan na die volgende verwys:
Amandel
Amandels is die steenvrugte en sade van die amandelboom (Prunus dulcis) en is 'n gewilde neut wat gebruik word in die voorbereiding van voedsel of as versnappering. Amandels word ook as 'n bestanddeel in kosmetiese produkte gebruik.
Amandels is 'n goeie bron van vitamien E en bevat ongeveer 70% mono-onversadigde vetsuur en 30% versadigde vetsuur. Amandels bevat ook blousuur (waterstofsianied). Die bitterheid van 'n amandel is 'n teken van die hoeveelheid blousuur wat dit bevat: hoe bitterder die smaak, hoe giftiger is die amandel. Newe-effekte as gevolg van 'n oormatige inname van amandels (tussen 40 en 70 bitter amandels per persoon) sluit in: opwinding, hoofpyn, duiseligheid, spiersametrekkings, asemhalingsprobleme en selfs 'n skielike dood.
Soorte
Daar bestaan beide soet en bitter amandels. Soet amandels kan net so geëet word en word gereeld tydens die voorbereiding van voedsel gebruik, hetsy as bestanddeel of garneersel. Amandelmeel en -pasta, nougat en marsipein is gewilde amandelprodukte. Amandelolie en amandelmelk is ook verkrygbaar in sommige kulture. Amandelmelk is maklik om te verteer en word soms as 'n plaasvervanger vir koeimelk gebruik.
Bitter amandels word hoofsaaklik gebruik vir die produsering van bitter amandelolie.
86
Die jaar 86 was 'n gewone jaar wat volgens die Gregoriaanse kalender op 'n Dinsdag begin het. Dit was die 86ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
SV Zulte Waregem
SV Zulte Waregem is 'n Belgiese sokkerspan in Waregem wat sedert 2005 in die Eerste Klasse speel. Die klub is 'n saamsmelting van Zultse VV uit die naburige dorp Zulte en KSV Waregem. Die Boeren (hulle bynaam) speel in die Regenboogstadion (kapasiteit: 10 200 toeskouers). In 2006 het die span die Beker van België gewen.
86
Sterftes
80er
85
Die jaar 85 was 'n gewone jaar wat volgens die Gregoriaanse kalender op 'n Maandag begin het. Dit was die 85ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Pilatus PC-12
Die Pilatus PC-12 is 'n enkelmotorige turboskroef passasiers- en ligte vragvliegtuig wat sedert 1991 deur Pilatus Aircraft van Stans, Switserland gebou word. Die doelwitmarksegment vir die vliegtuig is die korporatiewe mark en streekslugrederye. Die PC-12 is die wêreld se besverkoper enkelmotorige turbineaangedrewe vliegtuig en beklee al vir 'n klompie jare die posisie met 1 700 aflewerings teen Oktober 2019.
85
Sterftes
80er
Branddraai-aalwyn
Die Branddraai-aalwyn (Aloe branddraaiensis) is 'n aalwyn wat endemies is in Limpopo en Mpumalanga. Dit word gevind in 'n beperkte area vanaf Ohrigstad tot in die Olifantsriviervallei. Die aalwyn is is die eerste keer opgemerk by Branddraai in Mpumalanga. Die plant is stamloos en word slegs 30cm groot. Die blomme is dieprooi en die plant blom in Junie en Julie.
La Clef du cabinet des princes de l’Europe
La Clef du cabinet des princes de l'Europe was die eerste koerant in Luxemburg. Dit het tussen 1 Julie 1704 en Julie 1794 maandeliks verskyn.
Die nuusblad was die gemeenskaplike projek van Claude Jordan, 'n boekhandelaar, drukker en publisis uit Valence, Frankryk, en die drukker André Chevalier uit Bourg-en-Bresse. Nadat Jordan hom al in twee Nederlandse stede, Leyden en Amsterdam, as uitgewer van 'n koerant, die Gazettes de Hollande, bekwaam het, terwyl Chévalier 'n drukkery in Luxemburg bedryf het, het die twee saamgespan om 'n nuusblad vir Lotaringe te publiseer wat destyds nog onafhanklik van Frankryk was. Die koerant was daarnaas ook op Franssprekende lesers in Luxemburg gemik.
Die dagblad se naam, La Clef du cabinet des princes de l’Europe ou recuëil historique & politique sur les matieres du tems, het al die publikasie se redaksionele missie saamgevat: om vir die leser 'n blik agter die skerms van Europese regeringskabinette te gee. Een van die politieke hoofonderwerpe van dié tyd was die Spaanse Suksessieoorlog.
Die nuusblad het 'n vaste struktuur gehad: internasionale nuus, gekategoriseer volgens koninkryk; 'n rubriek vir "Skinderpraatjies en Aktuele Sake" (plegtighede en jagpartytjies waaraan die koning deelgeneem het, geboortes van koninklike kinders en ander dinge), en resensies van nuwe boeke. Geleidelik is ook steeds meer nuusberigte oor plaaslike parlemente gepubliseer, of artikels oor verligte filosowe wat teen die absolutistiese monargie gekant was.
In 1716 was die twee uitgewers in 'n finansiële stryd gewikkel, en Jordan het hom vervolgens in Parys gevestig waar hy tot en met 1776 die dagblad Suite de la clef, ou Journal historique sur les matieres du tems gepubliseer het.
87
Die jaar 87 was 'n gewone jaar wat volgens die Gregoriaanse kalender op 'n Woensdag begin het. Dit was die 87ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Isoforoon
Struktuur en reaktiwiteit
Isoforoon ondergaan reaksies wat kenmerkend is van 'n α, β-onversadigde ketoon. Hidrogenering gee die sikloheksanoon afgeleide.
Fotodimerisering
As dit blootgestel word aan sonlig in waterige oplossings, ondergaan isoforoon 2 + 2 fotosiklotoevoeging om drie isomeriese fotodimere te gee (sien die figuur). Hierdie "diketomere" is cis-syn-cis (kop tot stert), cis-anti-cis (kop tot stert) en cis-anti-cis (kop tot kop). Die vorming van kop tot kop-fotodimere word bevoordeel bo kop tot stert-fotodimere met toenemende polariteit van die medium.
Sintese
Isoforoon word op 'n skaal van meer as duisend ton vervaardig deur die aldol-kondensasie van asetoon met behulp van kaliumhidroksied (KOH). Die intermediêrprodukte in die reaksie-ketting is (1) diasetoonalkohol, (2) mesityloksied en (4) 3-hidroksi-3,5,5-trimetielsikloheksan-1-oon. 'n Neweproduk is beta-isoforoon, waar die C=C-groep nie met die ketoon gekonjugeer is nie.
Gebruike
Isoforoon word as voorloper gebruik in die skepping van polikarbonate en poliamiede, asook ander produkte wat so uiteenlopend is soos sonskermmiddels en chemiese wapens. Die nitrielvorm, vervaardig deur hidrosianering, word in ander nis-toepassings gebruik.
Mergan Chetty
Mergan Chetty (gebore 17 Januarie 1968) is 'n lid van die Nasionale Vergadering van Suid-Afrika vir die Demokratiese Alliansie.
Twaalf Apostels
Die Twaalf Apostels of Gewelberge is deel van die Tafelbergreeks wat oor Kampsbaai uitkyk. Die reeks strek oor 6 km, amper tot by Houtbaai. Dit bestaan eintlik uit agttien pieke en sluit die Sint Petrus-, Sint Paulus-, Sint Lukas- en Judaspiek in. Die gemiddelde hoogte bo seespieël van die Twaalf Apostels is 750 m, vergeleke met Tafelberg se 1 060 m.
Die Twaalf Apostels is 'n gewilde bestemming vir stappers en bergklimmers. Daar is altesame 26 staproetes op die gebergte, waarvan tien gereeld gebruik word. Die gewildste roete is Kasteelspoort.
VfL 93 Hamburg
VfL 93 Hamburg is 'n Duitse sportklub uit Hamburg, veral bekend vir sy sokkerafdeling.
Die klub is in 1893 as Freie Turnerschaft Hamburg gestig en in 1905 herdoop na Arbeiterschlagballverein Unermüdet Hamburg. In 1910 is die naam verander na VfB Hamburg en in 1926 is die huidige naam, VfL 93 Hamburg, aangeneem. Die klub moes tydens die Derde Ryk ontbind as arbeidersklub (verbied deur die Nazi’s), maar na die Tweede Wêreldoorlog is dit weer in 1947 heropgerig.
Laeveldaalwyn
Die Laeveldaalwyn (Aloe barbertoniae) is 'n aalwyn wat voorkom in die Laeveld in Limpopo en Mpumalanga tussen Tzaneen en Barberton. Die plant was eers saam met Aloe greatheadii geklassifiseer maar word sedert 2014 as 'n unieke spesie beskou.
VfL 93 Hamburg
In 1998 het die klub vrywillig relegasie uit die 3de-liga Regionalliga na die 5de-liga Verbandsliga aanvaar as gevolg van finansiële probleme.
Bakone
Bakone is 'n Swart nedersetting wes van Polokwane, in die Limpopoprovinsie van Suid-Afrika.
Yas-eiland
Yas-eiland (Arabies: جزيرة ياس) is 'n eiland in Aboe Dhabi.
Shorty Rossi
Shorty Rossi (gebore 10 Februarie 1969) is 'n Amerikaanse akteur en vervaardiger. Hy is bekend vir sy rolle in die rolprente Tiptoes (2003), Daddy Day Care (2003), en Extreme Movie (2008), en in die televisiereeks WWE Raw (1993).
Trekmonument 1904-1954
Die Trekmonument 1904–1954 herdenk die Afrikaners wat hulle in die eerste helfte van die twintigste eeu in Tanzanië gevestig het.
Hierdie monument is opgerig ter viering van die 50ste herdenking van die eerste Boere wat hulle na afloop van die Tweede Vryheidsoorlog in Tanganjika, Duits-Oos-Afrika (tans deel van Tanzanië) gaan woon het. Die eerste groep van 41 mense het in 1904 van Delagoabaai vertrek en op 4 Desember het hulle hul eindbestemming bereik: die gebied tussen die Ngorongoro-krater, berg Kilimanjaro, berg Neru en die stad Arusha. Die vlam bo-op die monument is deur Coert Steynberg ontwerp en vervaardig. Gegraveerde stene op die sitbanke verteenwoordig sekere van die families wat in Tanganjika gewoon het. Op 16 Desember 1954 het J.K. Christie, die Suid-Afrikaanse kommissaris in Tanganjika, die hoeksteenlegging op die plaas Kampfontein waargeneem. Tans versorg die Lutherse sendingstasie die monument.
Op inisiatief van die Tanganjika Saamtrek Vereniging is 'n replika van hierdie gedenkteken by die Voortrekkermonument opgerig. Dit is op 16 Desember 2004 by Fort Schanskop onthul.
Mohaleshoek
Mohaleshoek is 'n dorp in die suide van Lesotho en vernoem na 'n vroeëre hoofman. In 1858 was dit die toneel van 'n hinderlaag waarin die Boere swaar verliese teen die Basoeto's gelei het.
Peper
Peper (Piper nigrum) is die spesery wat algemeen langs die sout op die eettafel staan.
Daar is letterlik honderde verskillende soorte peper in kookkuns dwarsoor die hele aarde in gebruik.
Die genus Piper van die peperfamilie (Piperaceae) se voorbeelde sluit o.a. in: swartpeper, witpeper en groenpeper.
Swartpeper
Swartpeper word van die groen (onryp) vrugtedragte van die peperplant geproduseer. Die steenvrugte word 'n kort rukkie in water gekook om dit skoon te kry en voor te berei vir droging. Die hitte bars die selwande in die peper en bespoedig die werking van ensieme gedurende die verbruiningsproses. Dit word in die son of in 'n masjien vir 'n hele aantal dae gedroog. Gedurende hierdie proses krimp die vlees van die peper rondom die saad en verdonker dit tot 'n dun, verkreukelde swart laag. Na droging word die spesery swartpeperkorrels genoem.
Sekere ekstrakte word van die droë peperkorrels gemaak, soos peperolie en peperspiritus. Dit word gebruik as masseerolie en in skoonheids- en kruiebehandelings.
Witpeper
Witpeper bestaan slegs uit die saad van die peperplant, met die donker skil van die pepervrug verwyder. Die ryp rooi bessies word gewoonlik vir ongeveer 'n week in water geweek, waartydens die vlees van die peper sag word en ontbind. Deur dit te vryf, bly slegs die naakte saad oor, wat dan gedroog word. Soms word alternatiewe prosesse gebruik om die buitekante te verwyder, bv. meganiese, chemiese of biologiese metodes.
Fyngemaalde witpeper word in die Chinese kookkuns gebruik in geregte soos slaaie, liggekleurde souse en kapokaartappels, waar swartpeper duidelik sou uitstaan. Witpeper het 'n effens anderse smaak as swartpeper a.g.v. die afwesigheid van sekere stowwe wat in die skil van die vruggie voorkom, maar nie in die saadkern nie.
Groenpeper
Groenpeper, soos swartpeper, word van die onryp dragte gemaak. Gedroogde groen peperkorrels word op sekere maniere behandel sodat hulle hul groen kleur behou, bv. behandeling met swaeldioksied, geblik of vriesgedroog. Vars groen peperkorrels (redelik onbekend in die Weste) kom gereeld voor in Thaise en Asiese kosse. Hulle geur word as pikant en vars beskryf, met 'n sterk aroma. Hulle ontbind vinnig indien nie gedroog of gepreserveer nie.
Rooipeper
Rooipeper is egter die fyngemaalde poeier van ryp brandrissies (Capsicum frutescens).
Ghaleb Cachalia
Ghaleb Cachalia (gebore 10 Desember 1970) is 'n besigheidman en lid van die Nasionale Vergadering van Suid-Afrika vir die Demokratiese Alliansie.
Vroeë lewe
Cachalia is in 1956 in Johannesburg gebore en het grootgeword in Vrededorp, Fordsburg en in Nuggetstraat.
Hy het die Waterford-skool in Swaziland bygewoon om die apartheidsonderwysstelsel te vermy. Sy skoolopleiding daar is egter onderbreek toe die Suid-Afrikaanse regering hom met "paspoortkwessies" gedreig het weens sy ouers se betrokkenheid by anti-apartheidsaktivisme. Hy is na die buiteland gestuur om tien jaar lank by sy oom en tante in Brittanje te gaan bly.
Terwyl hy in die buiteland was, het hy sy O-vlak-studie voltooi, 'n beurs van die United World College of the Atlantic in Wallis ontvang en daarna geskiedenis studeer aan die University of London School of Oriental and African Studies. Hy het hom vir die Anti-Apartheidsbeweging beywer. Na voltooiing van sy studie keer hy terug na Suid-Afrika, waar hy aan die Universiteit van die Witwatersrand in die regte studeer, 'n graad wat hy nie voltooi het nie. Terwyl hy aan die universiteit was, het hy by die Black Students Society aangesluit en die vise-president geword.
Politieke loopbaan
Cachalia was 'n lewenslange ondersteuner van die ANC. Hy het egter toenemend ontnugter geraak sedert die Wapenaankoopskandaal, en glo nou dat die ANC nie gered kan word van die "kleptokrasie", korrupsie en eiebelang wat die party kenmerk nie. Dit het daartoe gelei dat hy hom tot die DA wend, wat hy altyd as 'n lojale opposisie beskou het. Hy het vroeg in 2016 as gewone lid by die DA aangesluit, en as burgemeesterskandidaat van die DA vir Ekurhuleni tydens die munisipale verkiesing in 2016 gestaan, op 'n platform van deursigtige en verantwoordbare regering. Hy het met slegs 11 stemme teen die ANC-kandidaat verloor.
Einar Sissener
Einar Sissener (21 September 1897 – 4 Maart 1968) was 'n Noorse akteur en regisseur. Hy was bekend vir sy rolle in die rolprente The Bride of Glomdal (1926), Baldevins bryllup (1926), Syndere i sommersol (1934), en Du har lovet mig en kone! (1935).
Ihr Menschen, rühmet Gottes Liebe, BWV 167
Ihr Menschen, rühmet Gottes Liebe, BWV 167, is 'n kantate van Johann Sebastian Bach.
Yasovarman I
Yasovarman I (Khmer: ព្រះបាទយសោវរ្ម័នទី១) was van 889 tot 910 die koning van die Khmer-ryk. Sy bynaam was die "Melaatse Koning".
Hy was die seun van koning Indravarman I en sy vrou, Indradevi. Sy onderwyser was die Brahmaan Vamasiva, wat deel was van die Devaraja-priesterskap.
Bewind
Yasovarman was een van die groot Angkor-konings. Sy grootste prestasie was om sy hoofstad van Hariharalaya te skuif na Yashodharapura, waar dit 600 jaar lank gebly het. Dit was hier waar al die groot en beroemde godsdiensmonumente soos die Angkor Wat gebou is. Eerstens het hy die skuif gemaak omdat daar reeds te veel tempels in die ou hoofstad was, en tweedens omdat dit nader aan die Siem Reap-rivier was en halfpad tussen die Kulenheuwels en die Tonlé Sap. So was hy nader aan die groot waterbronne.
Yashodharapura is op ’n lae heuwel, Bakheng, gebou en deur ’n pad met Hariharalaya verbind. Terselfdertyd het hy ’n groot reservoir by sy nuwe hoofstad begin bou. Hierdie kunsmatige meer is die Yashodharatataka, of die Oostelike Baray.
Die Lolei, Bakheng en die Oostelike Baray is monumente vir hierdie koning. Hulle is almal naby Kambodja se nasionale skat, die Angkor Wat, wat later gebou is.
Yasovarman is in 910 dood en het die postume naam Paramashivaloka gekry. Hy was melaats.
Familie
Yasovarman se vrou was Jayavarman IV se suster. Hulle het twee seuns gehad: Ishanavarman II en Harshavarman I.
Bleekband-stekelwang
Identifikasie
Die vis word tot 20 cm lank. Die vis se lyf is silwer-grys met verskeie swart of donker bruin kolle op die kante. Daar is ook afwissellende wit en swart strepe bokant die sylyn wat tot op die kop strek. Die vinne is blougrys. Die vis leef in vlak areas naby koraalriwwe in water wat 1 tot 20 m diep is. Hulle is alleenlopers maar kom ook in pare voor. Die vis vreet wurms en klein bodemongewerweldes.
Paul Roos Gimnasium
duimnael|regs|180px|[[Paul Roos, na wie die skool genoem is.]]
Paul Roos Gimnasium is 'n seunskool in Stellenbosch, Suid-Afrika wat in 1866 as Stellenbosch Gymnasium gestig is. Dit was later die Hoër Jongenskool, maar nadat Paul Roos in 1940 ná 30 jaar as die rektor afgetree het, is die skool na hom genoem. Dit is een van net vier skole wat Cecil John Rhodes in sy testament uitgesonder het as die ontvanger van een Rhodes-beurs per jaar.
89
Die jaar 89 was 'n gewone jaar wat volgens die Gregoriaanse kalender op 'n Saterdag begin het. Dit was die 89ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Alseïde
Alseïdes (Grieks: Ἀλσηΐδες) was in die Griekse mitologie die nimfe van valleie en boorde. Dit het hulle vermaak verskaf om reisigers bang te maak.
Tarō Asō
Tarō Asō (麻生 太郎 Asō Tarō, gebore op 20 September 1940) is 'n Japannese politikus wat sedert Desember 2012 adjunk-premier van Japan en Minister van Finansies is. Asō was voorheen van September 2008 tot September 2009 die Eerste minister van Japan.
Asō is in 1979 vir die eerste keer verkies tot die Huis van Verteenwoordigers. Hy het in verskeie poste gedien, onder meer as minister van Buitelandse Sake van 2005 tot 2007, en het in 2008 sekretaris-generaal van die Liberale Demokratiese Party (LDP) geword, terwyl hy ook daardie rol tydelik beklee het in 2007. Hy is later in September 2008 tot LDP-president verkies en word dieselfde maand premier.
88
Die jaar 88 was 'n skrikkeljaar wat volgens die Gregoriaanse kalender op 'n Donderdag begin het. Dit was die 88ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Boeddhisme in Suid-Afrika
duimnael|280px|Die [[Nan Hua-tempelkompleks in Bronkhorstspruit, Suid-Afrika.]]
Die Boeddhistetradisie kom in verskeie vorme in Suid-Afrika voor. Daar is verskeie tempelsentrums en groepe in die stedelike gebiede, en die land het waarskynlik die grootste Boeddhistegemeenskap in Afrika.
Geskiedenis
Verskeie groepe Boeddhiste is in die 1680's uit Suidoos-Asië na die Kaapkolonie gebring en baie werkers wat in die laaste deel van die 19de eeu uit Indië na Natal gebring is, was Boeddhiste of Hindoes wat hulle later tot die Boeddhisme bekeer het. Verskeie Boeddhistegroepe het in die 1970's in die groot stede ontstaan en sedert die middel 1980's het die land se Boeddhistetradisies gegroei. Dit sluit in Theravada-, Zen-, Nichiren- en Tibettaanse skole. Die Fo Guang Shan-orde het die Nan Hua-tempel, die grootste Boeddhistetempel in Afrika, in Bronkhorstspruit opgerig. Ander Boeddhistekulture het in KwaZulu-Natal, Johannesburg en Kaapstad ontstaan.
’n Ondersoek het in 2003 getoon dat daar in die laat 1990's altesaam 6 000 Boeddhiste in Suid-Afrika was uit ’n bevolking van 42 miljoen (of 0,01% van die bevolking). Volgens ramings in 2010 het dit gegroei tot tussen 0,2% en 0,3% van die bevolking.
Dalai Lama se besoeke
Boeddhisteleiers besoek Suid-Afrika gereeld vir onderrig en seëninge. Die 14de Dalai Lama het in 1999 die Parlement van die Wêreld se Godsdienste bygewoon, maar is ’n visa geweier toe hy gevra het om in Maart 2009 ’n internasionale vredeskonferensie in die land by te woon. Dit het weer gebeur met emeritus-aartsbiskop Desmond Tutu se 80ste verjaardagviering op 7 Oktober 2011.
Die 14de beraad van die wenners van die Nobelprys vir vrede sou in 2014 in Suid-Afrika plaasgevind het, en die Dalai Lama is vir ’n derde keer ’n visum geweier. Die beraad is kort daarna afgestel toe verskeie wenners hul kaartjies uit protes gekanselleer het. Dit het eindelik in Desember 2014 in Rome, Italië, plaasgevind.
Die Suid-Afrikaanse departement van buitelandse sake het ontken dat hy ’n visum geweier is en het gesê die Dalai Lama het self sy besoek gekanselleer. Suid-Afrika se betrekkinge met China was egter waarskynlik die hoofrede dat die visum geweier is.
Theo Rossi
Theo Rossi (gebore 4 Junie 1975) is 'n Amerikaanse akteur en vervaardiger. Hy is bekend vir sy rolle in die rolprente Cloverfield (2008) en Lowriders (2016), en in die televisiereekse Sons of Anarchy (2008) en Luke Cage (2016).
Kerrie
Kerrie kan een van die volgende (verwante) begrippe wees:
Kerrie bestaan uit 'n hele paar (soms geheime) gemengde bestanddele. Borrie is 'n vaste bestanddeel van kerrie, waaraan dit die geel kleur verleen. Borrie se smaak is mildelik bitter.
Suid-Afrikaans
Afrika kerries, Kaap-Maleise kerries en Natalse kerries insluitend die "Traditional Natal Curry", die Durban-kerrie, die "Bunny Chow" en rotirolle. Die geskiedenis van die Suid-Afrikaanse, veral Natalse kerries, gaan so ver terug as 250 jaar gelede, tot die eerste Indiërs se aankoms op die oewers van die Natalkolonie, asook voor die oplewing van die Britse kerries. Durban het die grootste enkele bevolking van Indiërs buite Indië en 'n outomatiese gevolg was die ontwikkeling van die tradisionele Natalse kerries sedertdien. Natalse kerries is gewoonlik gebaseer op Suid-Indiese geregte wat meestal bestaan uit eenvoudige gekruide hoender- en skaapvleisgeregte (met groot hoeveelhede ghee en olies) tot baie komplekse en ingewikkelde seekos-, hoender- en skaapspesialiteite. Die hoender- en garnale-kerrie is 'n gunsteling in KwaZulu-Natal. Europese resepte het ook ontwikkel saam met die Indiese Suid-Afrikaanse kerrie.
Europese weergawes gebruik hoofsaaklik tradisionele resepte met die toevoeging van rooiwyn, melk, room, vanielje of botter. Die bekende "Bunny Chow", 'n klassieke Suid-Afrikaanse standaard-ete, het in gewildheid versprei oor die hele land, ook in Suider-Afrikaanse buurlande en die lande met groot bevolkings van Suid-Afrikaanse immigrante. Dit bestaan uit óf lam-, hoender- of boontjiekerrie binne-in 'n uitgeholde warm brood gestop, wat met die vingers geëet word.
Die rotirol is nog 'n klassieke wegneem-kerrie. Dis óf 'n kerrie in 'n baie plat roti brood, of die klassieke "chip, kaas en kerrie" rol wat basies bestaan uit gebraaide skyfies met gesmelte kaas en die sous van jou gunsteling kerrie in 'n rotirol toegerol.
Burgersfortaalwyn
Die Burgersfortaalwyn (Aloe burgersfortensis) is 'n aalwyn wat endemies in Limpopo en Mpumalanga in die omgewing van Burgersfort, Steelpoort en Lydenburg is.
Davinia Taylor
Davinia Taylor (gebore 11 November 1977) is 'n Engelse aktrise. Sy is bekend vir haar rolle in die rolprent St George's Day (2012) en in die televisiereeks Hollyoaks (1995).
Barend Wessels
duimnael|regs|200px|Ds. B.J. Wessels, omstreeks 1917.
Ds. Barend Johannes Wessels (Kroonstad, Oranje-Vrystaat, 28 Mei 1872 – Kroonstad, Suid-Afrika, 26 September 1929) was voltyds predikant in twee gemeentes van die Nederduitse Gereformeerde Kerk, maar hulpprediker op Caledon en vir die Boerekrygsgevangenes op die eiland Sint Helena.
Herkoms en opleiding
Wessels was ’n seun van die NG gemeente Kroonstad, waar sy familie ’n belangrike plek in die kerklike en algemene samelewing ingeneem het. Hy het sy voorbereidende studie tot die Kweekskool aan die Paarl en op Stellenbosch ontvang en ná die gewone vierjarige studie is hy einde 1899 as proponent toegelaat.
Caledon en Douglas
duimnael|links|300px|[[Boerekrygsgevangenes op Sint Helena by die onthulling in 1902 deur ds. Wessels van 'n gedenkteken wat hulle self gebou het.]] duimnael|regs|240px|Mev. Wessels (Catharina E. Albertyn), ds. Wessels en mev. Wessels se suster mej. Lizzy Albertyn, wat 'n tyd lank orreliste op [[Douglas was.]]
Sy eerste werkkring was die NG gemeente Caledon, waar hy van 1900 tot 1903 as hulpprediker gedien het. In dié tyd (1902) het hy op die eiland Sint Helena ’n gedenkteken vir die Boerekrygsgevangenes onthul wat hulle self opgerig het. Volgens sy grafsteen was ds. Wessels predikant vir die bannelinge, maar die bronne vermeld nie van wanneer tot wanneer en of hy self daarheen verban is nie.
Op 11 Augustus 1903 het die NG gemeente Douglas hom beroep, die sesde wat die kerkraad uitgebring het om sy eerste leraar te kry. Ds. Wessels se traktement sou £345 per jaar plus brandhout wees. (Dié brandhout is blykbaar nie gereeld gelewer nie, want ds. Wessels wou later by die kerkraad weet hoekom nie. Die raad het toe besluit dat hy sy eie brandhout moes koop en dat hy ds. Wessels kwartaalliks sou vergoed daarvoor.) Ds. Wessels en sy vrou moes vireers in ’n huurhuis tuisgaan. Op 2 April 1909 het ds. Wessels verlof vir ses maande gevra om op reis na Europa te gaan. Dis toegestaan en ’n plaasvervanger, eerw. Joubert, in sy plek aangestel. Einde 1910 is hy na die NG gemeente Strydenburg beroep, maar toe hy die beroep bedank, was die kerkraad se vreugde so groot dat ds. Wessels op 9 Januarie 1911 ’n "adres en beurs" aangebied is. Sy tydjie in die gemeente het nietemin begin uitloop, want op Maandag 14 Oktober is demissie aan hom verleen nadat hy ’n beroep na die NG gemeente Oos-Londen aangeneem het. Nadat kerkraadslede roerend vir die vertrekkende leraar gebid het, het hy hulle op sy beurt bedank, hoewel hy "van wege droefheid des harten byna niet spreken (kon) . . ." Hy was so gewild dat sy naam op die dag van sy vertrek op die groslys vir die beroep van ’n plaasvervanger geplaas is.
Oos-Londen
duimnael|links|200px|Ds. Wessels, datum onbekend. In sy laaste gemeente het ds. Wessels ’n groot werk gedoen, want Oos-Londen was indertyd ’n baie hulpbehoewende gemeente met as lidmate meestal armes. Hulle het net ’n klein kerkgebou van sink gehad met sitplek vir sowat 150 kerkgangers. Dis in die tyd van ds. J.P. Jooste opgerig om te dien as kerkgebou vir die Vrye Nederduitse Gereformeerde Kerk, wat hy gestig het nadat hy hom van die NG Kerk losgemaak het. Tydens ds. A.M. McGregor se dienstyd (1905–'09) is dié gebou aan die NG Kerk oorgemaak. Dit was gans te klein vir die gemeente sodat dit in 1913, enkele maande ná ds. Wessels se bevestiging in November 1912, met ’n vleuel vergroot en toe sowat 230 kerkgangers kon huisves.
Ds. Wessels het hom met groot moed en ywer aan die behartiging van die gemeente se geestelike en geldelike belange gewy, met die gevolg dat hy genoeg geld kon insamel sodat ’n groot en sierlike kerkgebou op ’n aantreklike bouterrein opgerig en op 8 April 1922 ingewy kon word. Dit was nadat ds. Wessels nog omstreeks 1917 in Ons Kerk Album moes skryf: "De gemeente heeft groote behoefte aan een nieuwe kerk, daar leden thans bij de kerkdeur moeten omdraaien; doch de gemeente zelf is te arm om te bouwen." Destyds het die lidmate 563 getel en die siele 1 393, van wie ds. Wessels self geskryf het: "(B)estaande meestal uit de armen onder ons volk." Onder sy bearbeiding het die gemeente groot vordering gemaak sodat dit nie meer onder die swak gemeentes van die Kerk getel kon word nie. In 1930, die jaar ná sy afsterwe, het die lidmate toegeneem tot 1 414 en die siele tot 3 250.
Afsterwe en waardering
duimnael|regs|200px|Ds. Wessels se grafsteen in die begraafplaas op [[Kroonstad.]] Einde 1929 het ds. Wessels en sy vrou ter wille van hul gesondheid tydelik op Kroonstad tuisgegaan, moontlik by sy ouers. Daar is hy ná "kortstondige ongesteldheid" oorlede op 29 Desember in die ouderdom van 57 jaar. Die bronne maak geen melding van kinders nie.
Eerw. Andries Dreyer skryf in sy sterfberig in die NG Kerk se jaarboek van 1931: "Hy was iemand met ’n waardige voorkome, vriendelik, opreg en tegemoetkomend."
Napaia
Die Napeias (Grieks: ναπαῖαι) was in die Griekse mitologie die nimfe van boomryke valleie of grotte.
Carl Peter Thunberg
Carl Peter Thunberg (1743–1828) was 'n Sweedse plantkundige wat die Kaap besoek het op sy reise. Vanaf 1770 tot 1776 het hy in Europa, Afrika en die Ooste gereis. Hy het lank in die Kaap gebly. Hy het sy reise in Latyn gepubliseer maar dit is in 1795 in Engels vertaal. Hy het oor die flora van die Kaap en Japan geskryf.
Boratapelo
Boratapelo is 'n klein Swart nedersetting ongeveer 50 km wes van Polokwane, in die Limpopoprovinsie van Suid-Afrika.
90
Die jaar 90 was 'n gewone jaar wat volgens die Gregoriaanse kalender op 'n Sondag begin het. Dit was die 90ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Carl Peter Thunberg
Sy botaniese afkorting is: "Thunb.".
Suid-Afrika
Tydens sy drie jaar lange verblyf vervolmaak Thunberg sy Nederlands en bestudeer hy die kultuur van die Khoikhoi, (onder die Nederlanders bekend as "Hottentotten"), die inheemse bevolking van Wes-Suid-Afrika. Die Khoikhoi was die eerste nie-Europese kultuur wat hy teëgekom het. Hulle gebruike en tradisies het beide sy afsku en bewondering ontlok. Hy het byvoorbeeld die gewoonte om hul vel met vet en stof te smeer, beskou as 'n onaangename gewoonte waaroor hy in sy reisverhaal geskryf het: "Vir onreinheid het die Hottentotte die grootste liefde. Hulle smeer hul hele liggaam met vetterige stowwe en bo-oor dit beesmis, vet of iets dergeliks." Tog word hierdie harde oordeel gematig deur die rede wat hy vir hierdie praktyk ingesien het, en so gaan hy voort: "Dit stop hul porieë toe en hul vel is bedek met 'n dik laag wat dit beskerm teen hitte in die somer en koue in die winter." Hierdie ingesteldheid - om rituele wat hy nie verstaan ​​nie - te probeer regverdig, was ook 'n kenmerk van sy ontmoetings met Japannese mense.
Aangesien die hoofdoel vir sy reise was om monsters vir die tuine in Leiden te versamel, het Thunberg gereeld reise na die binneland van Suid-Afrika onderneem. Tussen September 1772 en Januarie 1773 vergesel hy die Nederlandse superintendent van die VOC-tuin, Johan Andreas Auge. Hulle reis neem hulle na die noorde van Saldanhabaai, oos langs die Breedevallei, deur die Langkloof tot by die Gamtoosrivier en deur die Klein-Karoo het hulle teruggekeer.
Tydens hierdie ekspedisie en later het Thunberg gereeld kontak gemaak met geleerdes in Europa, veral Nederland en Swede, maar ook met ander lede van die VOC wat vir hom dierevelle gestuur het. Kort nadat hy teruggekeer het, ontmoet Thunberg vir Francis Masson, 'n Skotse tuinier wat na Kaapstad gekom het om plante te versamel vir die Royal Botanic Gardens in Kew. Hulle is aangetrek deur hul gedeelde belangstellings. Tydens een van hul reise het Robert Jacob Gordon, met verlof van sy regiment in Nederland, by hulle aangesluit. Saam het dié wetenskaplikes twee verdere binnelandse ekspedisies onderneem.
Tydens sy drie ekspedisies na die binneland het Thunberg baie monsters van flora en fauna versamel. Op inisiatief van Linnaeus gradueer hy by Uppsala in absentia as doktor in geneeskunde terwyl hy in 1772 aan die Kaap was. Thunberg verlaat die Kaap na Batavia op 2 Maart 1775. Hy arriveer op 18 Mei 1775 in Batavia en vertrek na Japan op 20 Junie.
Søren Christensen (akteur)
Søren Christensen (gebore 3 April 1961) is 'n Deense akteur. Hy is bekend vir sy rolle in die rolprente Den attende (1996), Kat (2001), en Before the Frost (2018), en in die televisiereeks Skjulte spor (2000).
Eugen Skjønberg
Eugen Skjønberg (27 Maart 1889 – 25 Julie 1971) was 'n Noorse akteur. Hy was bekend vir sy rolle in die rolprente Felix (1921), Jomfru Trofast (1921), Himmeluret (1925), en Morderen uten ansikt (1936).
Hulplyn
’n Hulplyn word in Westerse musieknotasie gebruik om toonhoogtes bo of onder die lyne en spasies van die gewone notebalk te weergee. ’n Lyn effens langer as die kop van die noot word parallel met die notebalk getrek, bo of onder, op dieselfde afstand as die lyne van die notebalk (sien Figuur 1).
Hoewel hulplyne soms in manuskripte van cantus planus en vroeë polifonie aangetref word, het dit eers in die vroeë 16e eeu in algemene gebruik gekom (Anon. 2001). Selfs toe het drukkers nie van hulplyne gehou nie, aangesien dit moeilikhede met setwerk veroorsaak het, ruimte op die bladsy vermors het en ’n slordige indruk geskep het. Vokale musiek het van ’n verskeidenheid sleutels gebruik gemaak om die omvang van die party sover moontlik op die notebalk te hou. In klawerbordnotasie was ’n algemene manier om hulplyne te probeer vermy die gebruik van "oop partituur" op vier balke met verskillende sleutels (Godwin 1974, 16–17).
Wanneer daar baie note in 'n passasie is wat meer as drie hulplyne nodig het, is dit dikwels beter om van sleutel te verander of 8va-notasie te gebruik. Sommige transponerende instrumente, soos die piccolo, kontrabas, kitaar, en die tenoorstem, transponeer op die oktaaf om hulplyne te vermy.
Notasie vir die tuba-, tromboon- en eufoniumparty gebruik altyd hulplyne onder die basbalk en nooit die 8va bassa-notasie nie (Read 1969, 354).
Mount Townsend
Mount Townsend is met 'n hoogte van 2 209 meter die tweede hoogste berg op die vasteland van Australië ná die nabygeleë Mount Kosciuszko. Die berg is in die deelstaat Nieu-Suid-Wallis in die Australiese Alpe van die Groot Skeidingsgebergte geleë.
Mount Townsend is in 1840 deur die Poolse ontdekkingsreisiger Paweł Strzelecki ontdek en vir die eerste keer bestyg. Die berg is in 1885 deur Robert Lendlmayer von Lendenfeld na 'n regeringsamptenaar Mr. Townsend genoem.
Naby Mount Townsend is Mount Kosciuszko geleë, met 'n hoogte van 2 228 meter ietwat groter. Die name Mount Kosciuszko en Mount Townsend is oorspronklik toegewys aan hierdie berge. By hermeting is uitgevind, dat die as-hoër-beskoude Mount Kosciuszko kleiner is as Mount Townsend. Sodat Mount Kosciuszko die hoër berg kon bly, het die New South Wales Lands Department later die name van die twee berge omgeruil.
Goue bak van Hasanlu
Die goue bak van Hasanlu (Persies: جام طلای حسنلو) is 'n historiese voorwerp wat van goud gemaak is. Dit is in 1957 deur Robert H. Dyson ontdek toe hy die terrein van Teppeh Hasanlu, naby die stad Naghadeh, noordwes van Iran, opgegrawe het. Die bak word geskat op ongeveer 3 200 jaar of ouer.
Mikojan-Goerewitsj MiG-3
Die Mikojan-Goerewitsj MiG-3 was 'n Russiese veg- en onderskepvliegtuig wat tydens die Tweede Wêreldoorlog gebruik is. Die vliegtuig is ontwikkel uit die Mikojan-Goerewitsj MiG-1. Verbeterings aan die MiG-1 is: groter togafstand, beter beskerming en verbeterde bewapening. Die MiG-3 was beskikbaar vanaf April 1941 tesame met die MiG-1. Die een nadeel van die MiG-3 is dat dit doeltreffender was teen hoogtes bo 5 000 m. Sy spoed het egter verseker dat hy die Luftwaffe se vegters goed kon teenstaan.
Die vegvliegtuig is in April 1941 ontplooi op die front saam met die MiG-1, wat aanhou vervaardig is ten spyte van sy swakhede. Die Russe het gevoel alhoewel die MiG-1 half verouder is, is dit beter om hulle te ontplooi as om geen vliegtuie teen die Duitsers te ontplooi nie. Die MiG-3 was 'n moeilike vliegtuig om te vlieg, maar sy spoed het verseker dat hy mededingend in die lug was. Produksie van die MiG-3 is in 1942 gestaak; teen daardie tyd het die Luftwaffe se nuwe vegters die oorhand oor die MiG-3 gekry. Daar is altesaam 3 422 MiG-1- en MiG-3-vliegtuie vervaardig. Die vliegtuig is van die front verwyder en vir verkennings- en ondersteuningsvlugte gebruik.
91
Die jaar 91 was 'n gewone jaar wat volgens die Gregoriaanse kalender op 'n Maandag begin het. Dit was die 91ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Sterftes
90er
Lethabo-kragstasie
Lethabo-kragstasie (of Lethabo-kragsentrale) is geleë in die Vaaldriehoek, en is deur Evkom (later Eskom) opgerig en bedryf. Dit is die grootste kragstasie wat ooit in die Vrystaat gebou was, en is naby Viljoensdrif.
Historiese agtergrond
Die steenkoolveld wat aan Lethabo steenkool lewer is een van die heel eerste velde wat in Suid-Afrika ontdek is deur G.W. Stow en S. Marks in 1878. Hulle het in 1880 die Zuid Afrikaansche en Oranje Vrystaatsche Kolen- en Mineralen Vereeniging gestig - waar die stad Vereeniging se naam van afkomstig is.
Hoewel Lethabo tans die enigste groot kragstasie in die Vrystaat is, was daar 'n hele aantal oor tyd in die Vrystaat wat deur Eskom besit en bedryf was, soos Taaibos- en Highveld-kragstasies by Kragbron, Vaal-kragstasie naby Lethabo en Vierfontein-kragstasie.
Algemeen
Lethabo is gebou op 'n hoogte van 1 460 meter bo seevlak. Die steenkoolmyn wat aan Lethabo lewer is die New Vaal-myn – 'n oopgroef myn. Die steenkool wat uit dié myn afkomstig is, is van besondere swak gehalte en het van die laagste energie-inhoud (sowat 15 MJ/kg) en hoogste as-inhoud (sowat 40%) ter wêreld, wat gebruik word vir die ontwikkeling van elektrisiteit.
Kragopwekking
Lethabo, net soos al die moderne Eskom kragstasies, bestaan uit ses eenhede wat elk sowat 618 MW se elektrisiteit kan ontwikkel. Elke eenheid bestaan uit 'n afsonderlike stoomketel, turbine, generator en hulptoerusting om die proses van kragontwikkeling te ondersteun.
Die eerste eenheid van Lethabo is in 1985 in bedryf gestel en die laaste eenheid in 1990. Die naam "Lethabo" is uit Tswana geneem en beteken "om 'n goeie lewenswyse te voer".
Die ligging van die kragstasie is doelbewus gekies om effektiwiteit te maksimeer, d.w.s. dat dit op 'n steenkoolveld is om die vervoer van steenkool te vergemaklik, teen die Vaalrivier omdat dit van water afhanklik is en naby aan die Witwatersrand om die groot elektriese aanvraag van Gauteng met krag te bedien. Vir dié doel lewer Lethabo krag aan die 275 kV netwerk rondom die stede van Pretoria en Johannesburg.
Die kragstasie het ses koeltorings wat elk sowat 160 meter hoog is en twee skoorstene van elk 275 meter. Elke eenheid van Lethabo is toegerus met elektrostatiese ontstowwers wat die meeste van die asdeeltjies uit die uitlaatgas onttrek en dit dan na die ashoop toe stuur.